Stuart Bingham (38) vant snooker-VM
Bingham er den eldste førstegangsvinner av VM-tittelen noen gang. Populære Bingham så ut til å være i trøbbel da Murphy kom tilbake fra 12-15 til 15-15, men så vant Bingham det viktige 31. og så seg deretter aldri tilbake. Vinnerscoren ble 18-15 til Bingham. – På 15-15 trodde jeg at jeg hadde spolert sjansen. Jeg følte som om armene ikke var på, og nervene kom på meg, sier Stuart Bingham ifølge Guardian. – Det er uvirkelig, jeg kan ikke tro at jeg er verdensmester. Jeg skal være den samme. Jeg skal spille alle turneringene, og forhåpentligvis klarer jeg å være en god rollemodell som verdensmester, sier Bingham. VM-tittelen gir i tillegg til prestisjen også over tre millioner kroner til Bingham. På veien til finalen slo han blant annet superstjernen Ronnie O'Sullivan. Sifrene var 13-9 i Binghams favør i kvartfinalen. Han slo også Graeme Dott og Judd Trump på sin vei til finalen. Bingham er en «late bloomer», og populær blant fansen. De som spilte på Bingham som verdensmester før VM, fikk 50 ganger igjen innsatsen. Kurt Maflin, som spiller for Norge, tapte 9-10 for 2014-verdensmester Mark Selby. Dette er verdensmesterne på 2000-tallet: 2000 - Mark Williams 2001 - Ronnie O’Sullivan 2002 - Peter Ebdon 2003 - Mark Williams 2004 - Ronnie O’Sullivan 2005 - Shaun Murphy 2006 - Graeme Dott 2007 - John Higgins 2008 - Ronnie O’Sullivan 2009 - John Higgins 2010 - Neil Robertson 2011 - John Higgins 2012 - Ronnie O’Sullivan 2013 - Ronnie O’Sullivan 2014 - Mark Selby 2015 - Stuart Bingham
Stuart Bingham (38) holdt nervene i sjakk og vant VM-finalen i snooker mot Shaun Murphy (32).